યાસિન ભટકલ ઇન્ડિયન મુઝાહિદ્દીનનો એવો માસ્ટરમાઇન્ડ આતંકવાદી જે ક્યારેય ઇ-મેલ નથી કરતો, જે મોબાઇલ ફોનનો થોડી સેકન્ડ ઉપયોગ કરીને સિમકાર્ડ નષ્ટ કરી દેતો હતો. સૂત્રોના જણાવ્યા મુજબ તેની ગતિવિધિઓ પર નજર રાખવી ઘણું મુશ્કેલ કામ છે. એક અધિકારીના જણાવ્યા અનુસાર યાસિન ભટકલને અત્યાધુનિક માહિતી ટેક્નોલોજીનો પ્રયોગ કરવો પસંદ નથી. તેના બદલામાં પરંપરાગત પદ્ધતિ જેમ કે વેશ બદલીને આતંકવાદી ગતિવિધિઓને અંજામ આપવો અને નાસી છૂટવામાં માહેર છે.જો કે એકવાર યાસિન ભટકલ પોલીસની ધરપકડમાં પહેલાં પણ આવી ચૂક્યો છે. 2008માં કોલકાતા પોલીસે યાસિનની બનાવટી નોટોના મામલે ધરપકડ કરી હતી અને એક મહિના સુધી જેલમાં રહ્યા બાદ તેને જામીન મળી ગયા હતા ત્યારે પોલીસ સંપૂર્ણપણે અજાણ હતી. આ માણસ ઇન્ડિયન મુજાહિદ્દીનનો માસ્ટરમાઇન્ડ છે. યાસિન ભટકલે તે સમયે પોતે બિહારના દરભંગાનો રહેવાસી મોહંમદ અશરફ છે. તેવી જાણકારી પોલીસને આપી હતી.